
Изх. № ……………………………….
ДО
ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Приемане на План за интегрирано развитие на Община Златоград (ПИРО) за периода 2021-2027 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на чл. 23 от Закон за регионално развитие (ЗРР) и чл. 19, ал. 1 от Правилника за прилагане на Закона за регионално развитие и в съответствие с Методически указания за разработване и прилагане на планове за интегрирано развитие на община (ПИРО) за периода 2021-2027 г., утвърдени със заповед на министъра на регионалното развитие и благоустройството, Община Златоград изготви „План за интегрирано развитие на община Златоград (ПИРО) за периода 2021-2027г.”.

Проектът на ПИРО е публикуван на интернет страницата на Общината за обществено обсъждане, след което е изпратен за съгласуване в РИОСВ – Смолян.

В своята същност Планът за интегрирано развитие на Община Златоград (ПИРО) 2021-2027 г. е основополагащ, стратегически документ и е важен инструмент за управлението на общината през следващите 7 (седем) години. Пространственият обхват на ПИРО включва цялата територия на Общината. ПИРО представлява целеви инструмент за интегрирано развитие на общината, осигуряващ пространствена, времева и фактическа координация и интеграция на различни политики и планови ресурси за постигане на дефинираните цели за трайно подобряване на икономическото, социалното и екологичното състояние на общинската територия, мобилизация на ресурси и инструментариум за постигането на целите на плана.  

ПИРО е със средносрочно действие, като времето за неговото изпълнение съвпада със следващия програмен период на ЕС – до края на 2027 година.

Основната цел на ПИРО - Златоград е да предложи обща рамка и последователност от конкретни действия за устойчиво и интегрирано развитие на местно ниво, обединени в конкретна програма за действие. Предвид изпълняваната Пътна карта за нов подход в политиката за регионално развитие, са взети под внимание и новите подходи в прилагането на регионалната политика в страната, в т.ч. и предложенията за промяна в системата от документи за стратегическо планиране на регионалното и пространственото развитие.

Използваният подход, методите и принципите при разработването и приемането на ПИРО гарантират, че стратегическите документи са в съответствие с:

· Нормативните изисквания в областта на регионалното развитие;
· Определените национални и регионални цели и приоритети на развитието в България;
· Специфичните условия, ред и изисквания за прилагане на нормативните документи, свързани с местното самоуправление, териториалното устройство и опазването на околната среда.

ПИРО е разработен в съответствие с целите на кохезионната политика на ЕС за периода 2021 -2027 г. и целят принос в максимална степен към целта на политиката „Европа по-близо до гражданите чрез насърчаване на устойчивото и интегрирано развитие на градските, селските и крайбрежните райони и на местните инициативи“.

Във връзка с гореизложеното, предлагам следния проект за
Р Е Ш Е Н И Е:
Във връзка с постъпило предложение на Кмета на Община Златоград и на основание чл. 21, ал. 1, т. 12 от Закона за местното самоуправление и местната администрация и чл. 13, ал. 4 от Закона за Регионално развитие, във връзка с чл. 21, ал. 1 от Правилника за прилагане на Закона за регионалното развитие, Общински съвет Златоград 
Р Е Ш И:
1. Приема „План за интегрирано развитие на Община Златоград за периода 2021-2027 г.“
2. Възлага на Кмета на Община Златоград осъществяване на всички дейности, необходими за правилното и законосъобразно изпълнение на решението.
Приложения: 
1. ПИРО - Златоград 2021-2027 г.;
2. Приложение 1 – Програма за реализация;
3. Приложение 1A – Индикативен списък на важни за общината проекти;
4. Приложение 2 – Индикативна финансова таблица;
5. Оперативен план – Проекти по области с остойностяване
С уважение,

МИРОСЛАВ ЯНЧЕВ      

Кмет на Община Златоград    
Изготвил:
Ирина Иванова - Директор на дирекция ИР, ОП, СД и ВО

Съгласувал: 
Златка Цекова - Директор на дирекция АПО,ОС и З, той и юрисконсулт
Елмира Угорлиева-Пехливанова - Зам.-кмет на Община Златоград
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

